ભારતમાં તમે મંદિરમાં પાણીના ઉપયોગની પ્રથા જોઈ હશે. એક લાંબી નળી જેમાં ઘણા નળો લગાવેલા હોય, જેમાંથી લોકો મંદિરમાં જતા પહેલા પાણી તેમના હાથ-પગ ધોવા માટે વાપરી શકે. આ એક શક્તિ અને ચક્રોના અનુસંધાનમાં સુંદર સમાંતરતા બતાવે છે. આપણું સૂક્ષ્મ શરીર એ એક નળી જેમાં ચૌદ નળ જોડાયા હોય તેની સમાન છે. પાણી તો પાણી જ છે, તે ગમે તે નળમાંથી આવે. તે પાણી જ રહે છે. શક્તિ પણ ગમે તે ચક્રમાંથી આવે, તે શક્તિ જ છે. ઉપરના ચક્રોમાંથી નીકળતી શક્તિ આધ્યાત્મિક સ્વભાવ વ્યક્ત કરે છે. આપણે આપણી શક્તિનું નિયંત્રણ કેવી રીતે કરીએ કે જેથી તે ઉપરના ચક્રોમાંથી વહે? ગુરૂદેવ કહેતા, " શક્તિ ત્યાં જાય જ્યાં વ્યક્તિગત ચેતના જાય." આપણે શક્તિનું નિયંત્રણ નિયમિત ધ્યાન, પૂજાપાઠ કરીને કે નિયમિત મંદિર જઈ પૂજામાં હાજરી આપીને કરી શકીએ . સુંદર સંસ્કારી સંગીત સાંભળી કે વગાડીને, નૃત્ય અને બીજી સર્જનાત્મક કળા એ બધા માર્ગો છે શક્તિને વાળીને ઉપરના ચક્રોમાં લઈ જવાના.